રાહુલ ગાંધીએ વધુમાં કહ્યું હતું કે, ગુજરાતની ચૂંટણીમાંથી તેમને ઘણું બધું શીખવા મળ્યું છે. આ ચૂંટણીમાં ખેડૂતો, મહિલાઓ અને યુવાનોના મત કોંગ્રેસને મળ્યા છે. આ સાથે પક્ષના પરાજય વિશે બોલતા રાહુલ ગાંધીએ કહ્યું કે, ‘કોંગ્રેસ ખૂબ સારી રીતે ચૂંટણી લડી હતી. ઉમેદવારોને ટિકિટ ફાળવણી પણ યોગ્ય રીતે થઈ હતી, પણ ક્યાંક તો કોઈ કચાશ રહી જતી હોય છે.’ પક્ષના ચૂંટાયેલા ધારાસભ્યોને અભિનંદન પાઠવતાની સાથે રાહુલે એમ પણ કહ્યું કે, ચૂંટણીમાં કામ ન કરનારા લોકો સામે કાર્યવાહી કરવામાં આવશે. તેમણે પાર્ટીમાં બળવો કરનારા લોકોને પણ વાતવાતમાં કહી દીધું કે, તેમને બક્ષવામાં નહિ આવે. પ્રેમપૂર્વક તેમની સામે કાર્યવાહી કરવામાં આવશે.